CELEX: 62009CN0395
Language: hu
Date: 2009-10-13 00:00:00
Title: C-395/09. sz. ügy: A Naczelny Sąd Administracyjny (Lengyelország) által 2009. október 13-án benyújtott előzetes döntéshozatal iránti kérelem — Oasis East sp. z o. o. kontra Minister Finansów

19.12.2009   
            
            
               HU
            
            
               Az Európai Unió Hivatalos Lapja
            
            
               C 312/21
            
         A Naczelny Sąd Administracyjny (Lengyelország) által 2009. október 13-án benyújtott előzetes döntéshozatal iránti kérelem — Oasis East sp. z o. o. kontra Minister Finansów
   (C-395/09. sz. ügy)
   2009/C 312/34
   Az eljárás nyelve: lengyel
   
      A kérdést előterjesztő bíróság
   
   Naczelny Sąd Administracyjny
   
      Az alapeljárás felei
   
   
      Felperes: Oasis East sp. z o. o.
   
      Alperes: Minister Finansów
   
      Az előzetes döntéshozatalra előterjesztett kérdés
   
   Feljogosít-e a közösségi jog (különösen a tagállamok forgalmi adóra vonatkozó jogszabályainak összehangolásáról — közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv (1) 17. cikkének (6) bekezdése, jelenleg a közös hozzáadottértékadó-rendszerről szóló, 2006. november 28-i 2006/112/EK tanácsi irányelv (2) 176. cikke) valamely tagállamot azon nemzeti rendelkezések alkalmazására, amelyek kizárják az adóalanynak a fizetendő adó összegének mérsékléséhez vagy a fizetendő adó különbözetének visszatérítéséhez való jogát olyan szolgáltatásimport beszerzése esetén, amelyekkel összefüggésben az ellenszolgáltatást közvetlenül vagy közvetve olyan személynek fizetik ki, akinek vagy amelynek a lakóhelye, székhelye vagy központi ügyvezetésének helye a nemzeti jogban úgynevezett adóparadicsomként felsorolt területek valamelyikén vagy országok valamelyikében van, és ilyen kizárást a tagállamban már a közösségi tagságot megelőző időben is alkalmaztak?
   
      (1)  HL L 145., 1. o.; magyar nyelvű különkiadás 9. fejezet, 1. kötet, 23. o.
   
      (2)  HL L 347., 1. o.